[{"text_idx": "#000001", "text": "Abaoe meur a gantved ez eus priziou\u0300 Nobel evit lakaat war wel an dud o deus graet traou\u0300 deus ar c\u2019hentan\u0303 evit ar bed. 895 den o deus resevet ur priz Nobel abaoe 1901, met e-touez an dud-se n\u2019eus nemet 61 plac\u2019h. Perak ta ? Gallout a reer displegan\u0303 an dra-se peogwir e oa kalz diaesoc\u2019h d\u2019ar merc\u2019hed mont da studian\u0303 ar skiantou\u0300 e penn-kentan\u0303 an ugentvet kantved, pe ivez peogwir ne oa ket aes dezho, pa oant o studian\u0303 seurt danvez, da vont da vezan\u0303 degemeret er bed skiantel. Met gallout a reer ivez komz eus \u201cefed Matilda\u201d."}, {"text_idx": "#000004", "text": "Kalz a c\u2019houzan\u0303vidi a zo evel-se. Evel Lise Meitner da skouer. Labouret he deus gant Otto Hahn diwar-benn skiriadur an derc\u2019han (orin an energiezh nukleel), met ankounac\u2019haet eo bet pa oa roet ar priz Nobel da Otto Hahn. Hen\u0303vel eo bet evit Rosalind Franklin ivez. An hini gentan\u0303 da vezan\u0303 gouest d\u2019ober ur foto deus an ADN e oa. A-drugarez d\u2019he labour e oa posupl kompren peseurt stumm e oa an ADN. Met pa oa roet an Nobel d\u2019an dud o doa dizoloet stumm an ADN, ne oa ket la\u0302ret he anv, tamm ebet. Na gant an akademiezh Nobel, na gant an dud o doa labouret kalz ganti, hag a reseve ar priz hepti."}]